 ****

**Republika e Kosovës Komuna e Prizrenit**

**Republika Kosova Opština Prizren**

**Kosova Cumhuriyeti Prizren Belediyesi**

**Procesverbali për mbajtjen e dëgjimi publik në Velezhë**

Ky procesverbal është përgatitur duke u bazuar në Udhëzimin Administrativ (MAPL) Nr. 04/2023 për Administratë të Hapur në Komuna me theks neni 30-Mbledhja e komenteve, komunikimi dhe adresimi i tyre.

**Me 19.01.2024**, kryetari i komunës së Prizrenit Shaqir Totaj, ka nënshkruar vendimin për formimin e grupit punues për përgatitjen e Kornizës Afatmesme Buxhetore (KAB) për vitet 2025-2027 si dhe Projekt Buxhetin e Komunës së Prizrenit për vitin 2025. Përbërja e këtij grupi është: Zenel Ahmetaj, kryesues; Halil Lika, zëvendës kryesues; Gjafer Ponik, anëtar-procesmbajtës; Fejsal Hoti, anëtar; Naim Kukaj, anëtar; Ymer Berisha, anëtar dhe Haziz Krasniqi, anëtar.

**Me 03.07.2024**, janë publikuar dokumentet në web, platformë dhe në rrjetin social facebook.

Njoftimi në web:

<https://kk.rks-gov.net/prizren/wp-content/uploads/sites/26/2024/07/Kalendari-Njoftimet-per-degjime-buxhetore-publike-per-buxhetin-e-vitit-2025-Shq-Bosh-Tur-Rom-PDF-SCAN-Final.pdf>

Njoftimi në platformë**:**

<https://konsultimet.rks-gov.net/viewConsult.php?ConsultationID=42528>

Njoftimi në facebook:

<https://www.facebook.com/share/p/EznHAJKVE3p1keHh/?mibextid=oFDknk>

Lajmi në webfaqe:

<https://kk.rks-gov.net/prizren/news/kalendari-i-degjimeve-publike-per-pergatitjen-e-buxhetit-te-komunes-se-prizrenit-per-vitin-2025/>

**Dëgjimi Publik në Velezhë, Shpenadi, Caparc, Trepeticë, Serbicë e Epërme dhe Novakë**

**Me datë: 10.07.2024,** është publikuar njoftimi në webfaqe për mbajtjen e dëgjimit publik:

<https://kk.rks-gov.net/prizren/wp-content/uploads/sites/26/2024/07/5-Njoftim-per-degjim-buxhetore-me-banor-te-fshatrave-Shpenadi-Caparc-Trepetice-Serbice-e-Eperme-Novak-Velezh.pdf>

**Me 10.07.2024**, është publikuar njoftimi si lajmë:

<https://kk.rks-gov.net/prizren/news/njoftim-per-banoret-e-fshtrave-velezhe-shpenadi-caparc-trepetice-serbice-e-eperme-dhe-novake-dhe-fshatrave-perreth-per-organizimin-e-degjimit-publik-per-pergatitjen-e-buxhetit-per-vitin-2025/>

**Procesverbali:**

Dëgjimi ka nisur në orën : 20:20

**Ymer Berisha**, shef i njësisë për komunikim me publikun ka thënë se në këtë dëgjim publikë të pranishëm janë struktura më të larta. Në këtë dëgjim fjalën do të keni ju për ti parashtruar kërkesat që ju keni dhe më pas ato kërkesa sipas mundësive buxhetore do të hyjnë në buxhetin e vitit 2025. Për këtë dëgjim publik, zyrtarët komunal janë duke mbajtur shënime dhe të njëjtit do të hartojnë procesverbal dhe raport me të gjitha detajet e nevojshme.

**Kujtim Gashi**, nënkryetar i komunës së Prizrenit se për shkak të agjendës, kryetari nuk është sonte me ne, por që ne jemi këtu për ti marrë kërkesat që ju keni, dhe se buxheti i komunës së Prizrenit do të jetë 70,982,477.00, i ndarë në këto kategori: Paga: 28,199,288.00; Mallra&Shërbime 14,240,244.00; Investime Kapitale 21,425,881.00; Shpenzime Komunale 1,055,299.00; Subvencione 4,561,785.0; Huamarrje 1,500,000.0

Kërkesat e qytetarëve të pranuara gjatë dëgjimit publik:

**Pjeter Perlazi- fshati Velezhe** , është shumë e rëndësime që të investohet në infrastrukturë në këtë pjesë, pasi që është edhe e nevojshme dhe sigurisht që të ndikon në jetën e gjithë banorëve të kësaj ane, kërkesat janë:

1. Kërkesë për rrethoje te lumit me mur mbrojtës
2. Ndriçimi publik
3. Rehabilitim i rrugës Perlazi ne fund te fshatit
4. Rregullim i kanalizimit te ujerave te zeza ne fshati Trepetnice
5. Hapja e rrugëve fushore

**Fshati Smac-**

1. Përfundimi i projekteve te filluara
2. Rregullim i infrastrukturës
3. Rregullimi i urës
4. Hapja e kanalizimeve me beton
5. Rrjeti elektrik

**Agron Kuzhnini- fshati Shpenadi**, kemi menduar që të vazhdohet me përmirësimin e infrastrukturës së fshatit, pasi që me investime në infrastrukturë do të rritet edhe siguria e lëvizjes së banorëve që jetojnë në këtë pjesë, kërkesat janë:

1. Kërkesë për ujë të pijshëm
2. Rregullimi i rrugicave me kubeza

**Gjergj Shtufi –fshati Shpenadi**, kërkesa ime dhe e banorëve të fshatit është jetike, dhe mendoj që nuk ka nevojë edhe për argumentim, pra kërkesa ime është:

1. Kërkesë për ujë të pijshëm

**Nue Çollaku-Capar**, kam kërkesa që mendoj që janë të përballueshme për buxhetin e komunës, kërkesat janë:

1. Kërkesë për pastrues ne shtëpinë e shëndetit ne fshat
2. Rregullimi i rrugës dhe kanalizimit para shkollës në fshatin Caparc

**Bekim Thaqi**

1. Haja e rrugëve fushore
2. Rregullimi i rrugës për tek varrezat

**Simon Veseli- fshati Shpenadi**, kam dy kërkesa dhe ato janë të rëndësishme për banorët e fshatit prej nga jam edhe unë, mendoj se nuk kam nevojë për të argumentuar edhe shumë, kërkesat e mia janë:

1. Kërkesë për 450m kubeza
2. Kanalizim 300m

Dëgjimi ka përfunduar në orën: 20:55

Kërkesat e qytetarëve të pranuara në formë elektronike: Nuk është pranuar asnjë kërkesë.

Numri i qytetarëve që kanë marrë pjesë:

Femra:0

Meshkuj:14

Totali:14

Projekt buxheti për vitin 2025 dhe vitet 2026/2027, u është prezantuar qytetarëve të pranishëm në dëgjim edhe përmes video projektorit si dhe u është shpërndarë edhe në formë fizike.

Projekt buxhetin për vitin 2025 dhe planifikimet për vitet 2026/2027, mund ta gjeni të publikuar edhe në këtë vegëz:

<https://kk.rks-gov.net/prizren/wp-content/uploads/sites/26/2024/07/Projekt-Buxheti-per-Velezhe-2025-2027.pdf>

Lami për mbajtjen e dëgjimit:

<https://kk.rks-gov.net/prizren/news/banoret-e-fshatrave-te-rajonit-te-hasi-piranes-e-velzehes-i-dhane-propozimet-e-tyre-per-buxhetin-e-vitit-2025/>

**Me 04.07.2024:**

Kalendari-Njoftimi përmes emailit u është dërguar : Drejtorëve të shkollave fillore-publike; drejtorëve të shkollave të mesme-publike; drejtorëve të shkollave private; pedagog, psikolog, mësimdhënës, mbështetës në shkollat fillore dhe të mesme; sekretarëve të shkollave të punësuar në institucione arsimore; policia, zjarrfikës, biznese; OJQ për mirëqenie, OJQ për barazi gjinore; institucione shëndetësore (QKMF, QMF dhe AMF) dhe OJQ të ndryshme.

Përmes grupit të formuar në rrjetin social viber, njoftimi dhe materialet që kanë të bëjnë me dëgjime buxhetore u janë dërguar edhe kryetarëve të këshillave të fshatrave dhe lagjeve të Komunës së Prizrenit.

Procesmbajtës:

Gjafer Ponik

Haziz Krasniqi